BANPU ติดหล่มเหมือง.!
นัดแล้วไม่มาตามนัดซะงั้น..! สำหรับงบปี 2565 ของบริษัท บ้านปู จำกัด (มหาชน) หรือ BANPU ซึ่งเดิมถูกมองเชิงบวกว่าจะเริ่ดสแมนแตน...
นัดแล้วไม่มาตามนัดซะงั้น..! สำหรับงบปี 2565 ของบริษัท บ้านปู จำกัด (มหาชน) หรือ BANPU ซึ่งเดิมถูกมองเชิงบวกว่าจะเริ่ดสแมนแตน...
23 ก.พ. 2566

นัดแล้วไม่มาตามนัดซะงั้น..! สำหรับงบปี 2565 ของบริษัท บ้านปู จำกัด (มหาชน) หรือ BANPU ซึ่งเดิมถูกมองเชิงบวกว่าจะเริ่ดสแมนแตน…โดยนักวิเคราะห์หลายสำนักคาดการณ์ว่า กำไรเฉลี่ยอย่างน้อย ๆ ต้องเห็นตัวเลข 50,000 ล้านบาทแหละ แต่ปรากฏว่าออกมาจริง กำไรสุทธิอยู่ที่ 40,518 ล้านบาท เติบโต 311.30% เมื่อเทียบกับปี 2564 ที่มีกำไรสุทธิ 9,851 ล้านบาท…
งานนี้หักปากกาเซียนกันเป็นแถว…
ว่าแต่เกิดอะไรขึ้นกับ BANPU กันล่ะเนี่ย…ทำไมกำไรถึงไม่มาตามนัดล่ะ..!!
อ้อ…ที่แท้ในไตรมาส 4/2565 มีการตั้งสำรองเผื่อการด้อยค่าสำหรับโครงการเหมืองในประเทศมองโกเลียจำนวน 375 ล้านเหรียญสหรัฐ หรือราว 13,600 ล้านบาท เนื่องจากโครงสร้างพื้นฐานด้านการขนส่งที่จำเป็นต่อการพัฒนาโครงการและเปิดดำเนินการในเชิงพาณิชย์ไม่ได้เป็นไปตามแผนที่วางไว้ (ว่ากันว่ารายการดังกล่าวไม่อยู่ในคาดการณ์ของนักวิเคราะห์และตลาดด้วยนะ)
นอกจากนี้ ยังมีรายการพิเศษอีก 2 ก้อนใหญ่ ๆ ได้แก่ Hedging loss จำนวน 4,200 ล้านบาท ขณะที่การแข็งค่าของเงินบาททำให้มีผลขาดทุนจากอัตราแลกเปลี่ยนสูงถึง 5,000 ล้านบาท
ส่งผลให้งบไตรมาส 4/2565 ของ BANPU ถึงขั้นพลิกมาขาดทุน 278 ล้านบาท เมื่อเทียบกับกำไร 3,500 ล้านบาท ในไตรมาส 4/2564 และกำไร 17,743 ล้านบาท ในไตรมาส 3/2565
เป็นที่มาที่ทำให้ในปี 2565 มีกำไรสุทธิอยู่ที่ 40,518 ล้านบาท อย่างที่เห็น…
แต่ถ้าหักรายการพิเศษต่าง ๆ ออกไป ในไตรมาส 4/2565 BANPU จะมีกำไรปกติอยู่ที่ 22,300 ล้านบาท เพิ่มขึ้น 57% จากช่วงเดียวกันของปีก่อนเชียวนะ
ขณะที่ปี 2565 BANPU มีรายได้จากการขายและการให้บริการเพิ่มขึ้นเกือบ 100% อยู่ที่ 7,693 ล้านเหรียญสหรัฐ หรือราว 272,270 ล้านบาท เพิ่มขึ้น 87% จากปีก่อน แบ่งเป็น รายได้จากธุรกิจถ่านหิน 5,190 ล้านเหรียญสหรัฐ เพิ่มขึ้น 78% เป็นผลจากราคาขายเฉลี่ยของถ่านหินที่เพิ่มขึ้น
รายได้จากธุรกิจก๊าซ 1,658 ล้านเหรียญสหรัฐ เพิ่มขึ้น 86% จากราคาก๊าซธรรมชาติที่ปรับเพิ่มขึ้น และการรับรู้ปริมาณการขายจากแหล่งก๊าซธรรมชาติแห่งใหม่ ส่วนธุรกิจไฟฟ้าและไอน้ำ มีรายได้ 746 ล้านเหรียญสหรัฐ เพิ่มขึ้น 206%
แต่กลายเป็นว่า BANPU ติดหล่มกำไรซะงั้น..!!
แหม๊ เสียดายจัง…เฮ้อ เสียดายจัง..!!
โอเค…ก็เป็นรายการพิเศษที่เกิดครั้งเดียว หวังว่าในไตรมาส 1/2566 น่าจะไม่มีอะไรพิเศษ ๆ อีกแล้วนะ..!!
โดยนักวิเคราะห์คาดว่า ในไตรมาส 1/2566 BANPU จะกลับมารายงานกำไรสุทธิได้ แม้จะได้รับผลกระทบจากแนวโน้มราคาขายเฉลี่ย (ASP) ถ่านหินและก๊าซธรรมชาติ ที่ลดลงจากผลกระทบของฤดูหนาวที่อุ่นกว่าค่าเฉลี่ยระยะยาว อย่างไรก็ดี gas ASP ที่ลดลงน่าจะได้รับชดเชยบางส่วนด้วยกำไรจากการใช้เครื่องมือทางการเงิน (hedging gain) อีกทั้งธุรกิจโรงไฟฟ้าก็น่าจะได้ประโยชน์จากต้นทุนที่ถูกลง
เอาหน่า..แม้งบปี 2565 ไม่ได้ดั่งใจ แต่ BANPU ก็จ่ายปันผลงวดครึ่งปีหลังที่เร้าใจอยู่นะ โดยประกาศจ่ายปันผล 75 สตางค์ หรือคิดเป็นดิวิเดนด์ยีลด์ที่ 6.7% โดยจะขึ้น XD วันที่ 10 เม.ย. 2566 เมื่อรวมกับงวดครึ่งปีแรกที่จ่ายไปแล้ว 45 สตางค์ รวมเป็น 1.20 บาท คิดเป็นดิวิเดนด์ยีลด์สูงถึง 10.71% เชียวหนา
เรียกว่า งบไม่ดี…แต่มีปันผลปลอบใจอย่างนี้ ก็น่าให้อภัยอยู่นะ..!! ใช่มะ ใช่มะ
…อิ อิ อิ…